als_Latn dik_Latn tur_Latn
/> /> />
Punonjës mbikëqyrës të Sigurimit të Shtetit në Serbi u keqpërdorën në mënyrë që gazetari opozitar Slavko Curuvija të mund të vritej në vitin 1999, tha në Gjykatën Speciale në Beograd ish-kreu i Sigurimit Kombëtar Goran Petroviç.
Goran Petroviç, ish-kreu i agjencisë serbe të Sigurimit të Shtetit, tha në Gjykatën Speciale të Beogradit të premten se një ekip mbikëqyrës i Sigurimit të Shtetit nuk shkeli ligjin ndërkohë që ata ruanin gazetarin opozitar Slavko Curuvija para vrasjes së tij në prill 1999, por dikush i përdori ata për të marrë informacione rreth vendndodhjes së tij.
"Pasi ndodhi vrasja, njerëz nga ekipi i mbikëqyrjes u tronditën shumë kur ata dëgjuan në lajme se ata kishin marrë pjesë në vrasje,” tha Petroviç.
"Nëse dikush donte të dinte se kur Curuvija do të ishte para apartamentit të tij (ku ai u vra), për mua kjo është një shenjë se dikush dëshiron ta vrasë atë," shtoi ai.
Petroviç nuk iu përgjigj saktësisht një pyetjeje të avokatit mbrojtës i cili përdori informacionet e ekipit të mbikëqyrjes të Curuvijës, një kritik i presidentit jugosllav Sllobodan Millosheviç, familja dhe kolegët e të cilit besojnë se ai u vra për qëndrimin e tij opozitar.
Ai tha se në atë periudhë kur Curuvija ishte nën mbikëqyrje, kreu i departamentit të Sigurimit të Shtetit në Beograd ishte Milan Radonjiç, i cili donte të ishte i informuar për rutinën ditore të gazetarit.
“Curuvija ishte nën mbikëqyrje në një mënyrë atipike, sepse kur ndjek dikë nuk ke pse informon eprorin tënd se ku është çdo minutë personi që po mbahet nën mbikëqyrje. Në karrierën time 15-vjeçare, nuk kam dëgjuar kurrë për një çështje të tillë,” shpjegoi Petroviç.
Ai tha se ai nuk e dinte se kush e urdhëroi apo organizoi vrasjen e Curuvijës, themeluesit të gazetës Dnevni Telegraf.
Sipas aktakuzës, një ‘”person i panjohur” urdhëroi vrasjen dhe Radomir Markovic, ish-kreu i sigurimit të shtetit në Serbi, urdhëroi vrasjen ndërsa tri ish-agjentë të tjerë sigurimi - Ratko Romic, Milan Radonjic dhe Miroslav Kurak – morën pjesë në organizimin dhe ekzekutimin e vrasjes.
Dyshohet se Kurak ishte autori i drejtpërdrejtë i krimit, ndërsa Romic ishte bashkëpunëtori i tij.
Të tre të dyshuarit e kanë deklaruar veten të pafajshëm, ndërsa Kurak është në arrati dhe po gjykohet në mungesë.
Markoviç aktualisht po kryen dënimin me 40 vjet burg për vrasjen e ish-presidentit serb Ivan Stambolic dhe krime të tjera, ndërsa Romiç dhe Radonjiç në shtator të vitit të kaluar u liruan nga akuza për tentativë për vrasje të liderit të partisë opozitare Vuk Draskoviç në vitin 2000.
Luka Pejoviç ishte anëtar i Njësisë së Operacioneve Speciale të Ministrisë së Brendshme dhe gruaja e Curuvijës, Branka Prpa, e cila ishte me burrin e saj në momentin kur ai u vra, tha se Pejoviç ishte vrasësi.
Pejoviç u vra në Beograd në vitin 2000, por gruaja e tij Biljana do të dëshmojë të hënën.
The muted response to the Croatian town of Vukovar’s decision to scrap controversial bilingual signs in Latin and Serb Cyrillic script suggests the EU has lost focus on minority rights, analysts claimed.
The trial of Zdravko Mustac and Josip Perkovic, former Yugoslav spy chiefs accused of killing a Croatian émigré, heard that the victim repeatedly told his German lover that he was living in fear.
unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn eng_Latn